《清光亭》
宋代·蒋之奇

郑圃仆射陂，汉阳郎官湖。郎官何为名，张谓佩使符。

泛觞江城南，乃与太白俱。明月一万顷，清光天下无。

作者简介：（1031—1104）常州宜兴人，字颖叔。蒋堂从子。仁宗嘉祐二年进士。复举贤良方正，擢监察御史。神宗立，转殿中侍御史。因诬劾欧阳修，贬监道州酒税。熙宁中行新法，为福建转运判官，迁淮东转运副使，募流民修水利。累擢江淮荆浙发运副使，长于理财，治漕运，以干练称，升发运使。哲宗时历知潭州、广州、开封府，进龙图阁直学士。元符末，坐事责守汝州。徽宗立，除知枢密院事。崇宁初出知杭州，因议弃河、湟事夺职。卒谥文穆。有《三经集》等。